Diari Oficial de la Generalitat Valenciana


Sumari del DOGV 3519, del 17-06-1999 (1999/4255)

RESOLUCIÓ de data 14 d'abril de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundación Pro-AVE.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4255


Data del document
:   14-04-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de data 14 d'abril de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundación Pro-AVE. [1999/S4255]
  
Vista la sol·licitud del dia 12 d'agost de 1998, que va entrar en el Registre de Fundacions de la Comunitat Valenciana el mateix dia, amb el número 47.499, efectuada pel senyor Eduardo Alonso Mollar, en representació de la Fundación Pro-AVE, en què se sol·licitava la inscripció de dita entitat en el citat Registre, en base als següents
  
Antecedents de fet
  
Primer
  
Que segons l'escriptura de data de l'11 de desembre de 1997, i amb número de protocol 6.201, autoritzada pel notari de l'Il·lustre Col·legi de València, senyor Joaquín Borrell García, en aqueixa data van comparèixer senyor Felipe Almenar Manteca, senyor Federico Félix Real, senyor José Lladró Dolz, senyor Silvino Navarro Vidal, senyor Francisco Pons Alcoi, i senyor Arturo Virosque Ruiz, tots per si mateixos, i a més a més, el senyor Federico Félix Real, en nom i representació del senyor Ildefonso Carrascosa Vallés, i del senyor José-Luis Quesada Ibáñez, per a constituir en aquest acte l'entitat denominada Fundación Pro-AVE.
  
El senyor Ildefonso Carrascosa Vallés, el 17 de desembre de 1997, va comparèixer i va ratificar en tots els seus termes el text constitucional davant del mateix notari, qui va estendre una diligència firmada pel compareixent, que es va incloure en l'escriptura constitucional.
  
Així mateix, el senyor José-Luis Quesada Ibáñez va ratificar dit text constitucional, mitjançant una altra diligència, de data 4 de febrer de 1998, estesa pel mateix notari, i incorporada a l'escriptura de constitució.
  
Observades pel Protectorat de Fundacions certes deficiències en la redacció estatutària, van ser esmenades mitjançant escriptura d'elevació a públic d'acords del Patronat, de data 8 de febrer de 1999, autoritzada pel notari de l'Il·lustre Col·legi de València, senyor Joaquín Borrell García, i amb el número 455 del seu protocol.
  
Segon
  
Segons l'article sis dels seus Estatuts, la Fundació té per objecte promoure el desenvolupament econòmic i social de la Comunitat Valenciana i la millora de les comunicacions entre la Comunitat Valenciana i altres comunitats autònomes, mitjançant el suport a la construcció del tren d'Alta Velocitat, AVE, entre Madrid i la Comunitat Valenciana, com a instrument de creació de riquesa i ocupació.
  
Segons l'article set estatutari, seran potencials beneficiaris de la Fundació la totalitat de la població de la Comunitat Valenciana.
  
La Fundació atorgarà, amb criteris d'imparcialitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests.
  
Ningú no podrà al·legar front a la Fundació algun dret preferent a gaudir dels seus beneficis, ni imposar la seua atribució a persona o entitat determinada.
  
Tercer
  
La dotació de la Fundació, conforme a l'escriptura de constitució, de data 11 de desembre de 1997, i una altra escriptura de data 8 de juny de 1998, de caràcter complementària de l'anterior, és de cinc milions de pessetes (5.000.000 pessetes); els fundadors aporten en efectiu metàl·lic vuit-centes mil pessetes (800.000 pessetes), i la resta quatre milions dues-centes mil pessetes (4.200.000 pessetes), és aportat per successives donacions de terceres persones.
  
La realitat de dites aportacions s'acredita mitjançant un certificat del l'entitat de crèdit Banc de València, incorporada a l'expedient de constitució.
  
Quart
  
D'acord amb allò previst en el títol tercer dels estatuts fundacionals, el Patronat és l'òrgan de govern, representació i administració de la Fundació, compost per un mínim de 8 membres, i un màxim de 50, que exerciran el seu mandat amb caràcter indefinit.
  
El Patronat inicial queda format per les persones següents:
  
President: Federico Félix Real.
  
Vicepresident: Arturo Virosque Ruiz.
  
Secretari-patró: Francisco Pons Alcoi.
  
Tresorer-patró: José Lladró Dolz.
  
Vocals persones físiques:
  
- Felipe Almenar Manteca.
  
- Ildefonso Carrascosa Vallés.
  
- Silvino Navarro Vidal.
  
- José-Luis Quesada Ibáñez.
  
Vocals persones jurídiques:
  
- Aplicaciones Tecnológicas y Mantenimientos, (APLITEC), SL, representada pel seu administrador únic.
  
- Asociación de Industriales del Calzado de Elche (AICE), representada pel president de l'associació.
  
- Asociación Empresarial Nacional de Elaboradores Artesanos y Comerciantes de Helados y Horchatas, representada pel president de l'associació.
  
- Asociación Provincial de Promotores de Viviendas de Alicante (PROVIA), representada per Jesualdo Ros Tonda.
  
- Automóviles Palma, SA, representada pel seu president.
  
- Bodegas y Bebidas, SA, representada per un dels seus consellers.
  
- Cafés Valiente, SL, representada pel seu administrador únic.
  
- Caja Rural de València, representada pel president de la Caixa.
  
- Cárnicas Serrà, SL, representada pel president del seu consell d'administració.
  
- Compañía Española de Resinas, SA, representada per l'administrador únic de la mercantil.
  
- Edificaciones Ferrando, SA (EDIFESA), representada pel seu vicepresident.
  
- E. Martinavarro, SA, representada pel president del seu consell d'administració.
  
- Empresa Constructora Onofre Miguel, SL, representada per senyor José-Luis de Miguel Belenguer.
  
- Federación Provincial de Empresarios de Frutos y Productos Hortícolas de Alicante (FEXPHAL), representada pel president de la federació.
  
- Fira Mostrari Internacional de València, representada pel seu president.
  
- Gres de Nules, SA, representada pel senyor Rafael Benavent Adrián.
  
- Guzmán, SA, representada pel seu conseller delegat.
  
- Hoteles Orange, SA (HORANGESA), representada pel seu president.
  
- Indústrias Hoteleras Sendra, SA, representada pel president del seu Consell d'Administració.
  
- Inmobiliària Guadalmedina, SA, representada pel seu administrador.
  
- Marco Sánchez Transportes Urbanos, SA (MASATUSA), representada pel president de l'empresa.
  
- Matricería y Estampación F. Segura, SA, representada pel senyor Francisco Segura Segura.
  
- Múrcia Puchades, SA, representada pel senyor Federico Félix Real.
  
- Nefinsa, SA., representada pel president de l'empresa.
  
- Progedín-Tres, SL, representada pel senyor Salvador Fernández Calabuig.
  
- Societat Rectora de la Borsa de Valors de València, SA, representada pel president de l'empresa.
  
- SOR Ibèrica SA, representada pel seu conseller delegat.
  
- Torrecid, SA, representada pel president del seu Consell d'Administració.
  
Cinqué
  
Que els compareixents a l'acte constitucional, segons la declaració tercera de l'escriptura de constitució, van acordar nomenar patrons delegats el senyor Federico Félix Real, i el senyor Arturo Virosque Ruiz, per que exercisquen amb caràcter solidari totes i cadascuna de la facultats que els estatuts atribueixen al Patronat, tret de les indelegables.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució arreplega en el títol I, capítol II, secció II, article 34, el dret de Fundació para fins d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera permanent el seu patrimoni a la realització de fins d'interès general, circumstàncies que concorren en el present cas.
  
Tercer
  
Examinats els fins de la Fundació, la dotació, com també l'aportació efectivament realitzada, aquells es consideren d'interès general, i aquesta és inicialment suficient per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta Fundacional i els Estatuts, continguts en l'escriptura pública d'11 de desembre de 1997, esmenats per l'escriptura de 8 de febrer de 1999, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda com tal, tenint en compte el fi que persegueix segons l'article sis dels seus Estatuts.
  
Cinqué
  
La delegació de facultats s'ha efectuat de conformitat amb allò exposat en l'article 14 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, que en el seu punt 1 estableix que, si els Estatuts no ho prohibiren, el Patronat podrà delegar les seues facultats en u o més dels seus membres. No són delegables l'aprovació dels comptes i del pressupost, ni aquells actes que requerisquen l'autorització del Protectorat.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer del president de la Generalitat Valenciana, pel que s'assignen competències a la Presidència i a les conselleries, i per l'article 15.o del Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò es refereix a l'estructura administrativa a nivell de servei.
  
Vistes la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i les altres normativa de pertinent aplicació, resolc:
  
Primer
  
Inscriure com a fundació la denominada Fundació Pro-AVE, en el Registre de Fundacions de la Comunitat Valenciana, amb el número 315 (V) i classificar-la de caràcter particular. El seu domicili radicarà a València, carrer Isabel la Catòlica, 6-5é-9a.
  
Segon
  
Inscriure en el Registre de Fundacions de la Comunitat Valenciana els Estatuts amb què ha de regir-se la Fundació, elevats a escriptura pública de data 11 de desembre de 1997, amb el número de protocol 6.201, autoritzada pel notari de l'Il·lustre Col·legi de València, senyor Joaquín Borrell García, i modificats per una altra escriptura de data 8 de febrer de 1999, que va autoritzar el mateix notari, amb el número 455 del seu protocol.
  
Tercer
  
Inscriure en el citat Registre el nomenament del primer Patronat, segons figura en l'antecedent de fet quart de la present Resolució.
  
Quart
  
Inscriure en el Registre de Fundacions de la Comunitat Valenciana la delegació de les facultats del Patronat de la Fundación Pro-AVE, perquè les exercisquen de forma solidària els patrons, el senyor Federico Félix Real i el senyor Arturo Virosque Ruiz, amb les limitacions descrites en el fonament de dret cinqué d'aquesta resolució.
  
Notifiqueu l'actual Resolució i advertiu que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant de l'Hble. senyor conseller de Presidència, en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.